Kommunen har to historie- og museumslag, et for hver av de tidligere kommunene. Lagene utgir medlemsbladet sammen, to ganger i året. Bjugn bygdetun Mølnargården driver museum i et tidligere gårdsanlegg på nordsiden av Bjugnfjorden. Yrjar heimbygdslag i gamle Ørland eier den bevarte husmannsplassen Tinden på Uthaug, Guriannastua nær Ottersbo og Museumsnaustet i Sjøgata på Uthaug. Laget har arkiver og gjenstandssamlinger i kjelleren på Austråttgården. Kystkulturgruppa Kjeungen har driftsavtale med Kystverket om forvaltning og bruk av Kjeungskjær fyr og eier dessuten Guldteigbrygga i Uthaug havn.